钦定古今图书集成/明伦汇编/闺媛典/第205卷 > 陈枢妻高氏
## 钦定古今图书集成/明伦汇编/闺媛典/第205卷 > 陈枢妻高氏

按《山阴县志》：“高氏，太学生陈枢妻，给事中高鹤女。枢
亡，氏年二十二，悲号欲以死殉。舅姑老无他嗣。枢遗
孤汝元未周，父母谕以大义，乃止。食蔬衣缟，遇疾弗
医。舅姑既没，外侮纷起，将不利于其孤。氏一身捍卫，
备极艰苦，终身不闻欢笑，不出闺阃。汝元仕至延绥
行军司马，年八十二。万历间旌表。”